L 63/6 Jurnalul Oficial al Uniunii Europene 7.3.2008 DIRECTIVE DIRECTIVA 2008/39/CE A COMISIEI din 6 martie 2008 de modificare a Directivei 2002/72/CE referitoare la materialele și obiectele din material plastic destinate să vină în contact cu produsele alimentare (Text cu relevanță pentru SEE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1935/2004 al Parla- mentului European şși al Consiliului din 27 octombrie 2004 privind materialele şi obiectele destinate să vină în contact cu produsele alimentare și de abrogare a Directivelor 80/590/CEE şi 89/109/CEE (!), în special articolul 5 alineatul (2), întrucât: () Directiva 2002/72JCE a Comisiei () este o directivă specifică în sensul Regulamentului (CE) nr. 1935/2004 şi armonizează normele privind autorizarea materialelor şi obiectelor din material plastic destinate să vină în contact cu produsele alimentare. Directiva 2002/72/CE stabileşte liste de substanțe auto- rizate pentru fabricarea materialelor şi obiectelor respective, în special aditivi și monomeri, restricții privind utilizările lor, precum şi norme privind etichetarea și informațiile care trebuie oferite consuma- torilor sau operatorilor din sectorul alimentar pentru utilizarea corectă a materialelor și a obiectelor respective. Lista actuală de aditivi cuprinsă în Directiva 2002/72/CE este o listă incompletă, deoarece nu conține toate substanțele care sunt acceptate în prezent în unul sau mai multe state membre. În conformitate cu articolul 4 alineatul (1) din Directiva 2002/72/CE, în forma sa actuală, lista de aditivi este considerată a fi o listă incompletă până când Comisia hotărăște, în conformitate cu articolul 4a, că aceasta devine o listă comunitară pozitivă de aditivi autorizați. Pentru acei aditivi care sunt permiși în prezent în statele membre, termenul-limită pentru transmiterea datelor pentru evaluarea siguranței acestora de către Autoritatea Europeană pentru Siguranţa Alimentară (denumită în () JO L 338, 13.11.2004, p. 4. () JO L 220, 15.8.2002, p. 18. Directivă modificată ultima dată prin Directiva 2007/19/CE (JO L 97, 12.4.2007, p. 50). continuare „Autoritatea”), în vederea includerii lor în lista comunitară, a expirat la 31 decembrie 2006. Prin urmare, se poate stabili acum data la care lista comu- nitară de aditivi devine o listă pozitivă. Ținând cont de timpul de care Autoritatea va avea nevoie pentru a evalua toate cererile valabile prezentate la timp, această dată ar trebui să fie ianuarie 2010. De asemenea, trebuie clarificat rolul listei provizorii menționate la articolul 4a alineatele (4) și (5) din Directiva 2002/72/CE în forma sa actuală, precum și modul în care aceasta va fi actualizată. Lista provizorie conține acei aditivi pentru care datele necesare au fost oferite la timp şi în conformitate cu cerințele Autorităţii, dar pentru care nu a fost luată încă nicio decizie cu privire la includerea acestora în lista pozitivă. Această listă provizorie oferă publicului informații cu privire la aditivii care se află în curs de evaluare, în vederea eventualei includeri a acestora în lista comunitară de aditivi. Deoarece este imposibil de stabilit dacă evaluările pentru toți aditivii incluşi în lista provizorie vor fi finalizate până la data la care lista de aditivi va deveni o listă pozitivă, ar trebui ca aditivii respectivi să poată fi utilizaţi în continuare, în conformitate cu legislația internă, până când evaluarea acestora este fina- lizată și este luată o decizie cu privire la includerea acestora în lista pozitivă de aditivi. Atunci când un aditiv inclus în lista provizorie este introdus în lista comunitară de aditivi sau atunci când se hotărăște ca acesta să nu fie inclus în lista comunitară, aditivul respectiv ar trebui eliminat din lista provizorie de aditivi. În cazul în care, în timpul examinării datelor referitoare la un aditiv inclus în lista provizorie, Autoritatea solicită informații suplimentare, aditivul respectiv ar trebui menținut în lista provizorie până când este luată o decizie în legătură cu acesta, cu condiția ca informațiile respective să fie transmise în termenele specificate de către Autoritate.